הנוקמים

> " היה רעיון לאסוף קבוצה של אנשים יוצאי דופן, כדי לראות אם יוכלו להפוך למשהו גדול יותר. לראות אם יוכלו לעבוד יחד כשאנחנו צריכים שיעשו זאת, ולהילחם בקרבות שלא הצלחנו "  ~ ניק פיורי
>
>

​הנוקמים הם חבורת גיבורי על שהוקמה במהלך אירועי הקרב על ניו יורק. הם נשבעו להגן על כדור הארץ בכל מחיר, ואם לא יצליחו להציל אותו - הם לפחות ינסו לנקום את נקמתו. הנוקמים לבדם נלחמו בצבא שלם של הצ'יטארי, בלמו את תוכניתו של הרובוט המרושע אולטרון, וכיום הם פועלים תחת ההשגחה והפיקוח של האומות המאוחדות, בעקבות הסכמי סוקוביה.

## היסטוריה

### יוזמת הנוקמים

הכל החל כאשר ניק פיורי (העומד בראש ארגון שילד) הגיע למסקנה שאוסף של אינדיבידואלים יוצאי דופן בעלי כוחות חזקים יוכלו להשיג דברים ששום צבא מאורגן לא יוכל לעשות. לכן הוא הקים את יוזמת הנוקמים, והחל לחפש מועמדים פוטנציאלים שיתאימו ליוזמה זו.

הראשון שנשקל בתור מועמד היה טוני סטארק, לאחר שחשף את חליפת האיירון מן שלו לציבור הרחב. למרות המגעים בינו לבין שילד ומינויו כיועץ אסטרטגי של שילד, מועמדותו נפסלה מכיוון שנתפס כיהיר ופזיז מידי, וגם כאדם שלא יכול לתפקד היטב בקבוצה. מועמדים נוספים היו האלק וקפטן אמריקה, אך התוכנית נגנזה ע"י מועצת הביטחון העולמית לטובת פרוייקט פגעסוס, זאת בעקבות הגעתו של ת'ור לכדור הארץ וההבנה שבני האדם לא נמצאים לבד ביקום.

### גנבת הטסרקט

אחרי שלוקי פלש למתקן סודי של שילד ולקח משם את הטסרקט, פיורי החל להפעיל את יוזמת הנוקמים ללא ידיעת מועצת הביטחון העולמית, שלח את קולסון ואת האלמנה השחורה לגייס את איירון מן והאלק, והלך בעצמו לגייס את קפטן אמריקה. איירון מן, קפטן אמריקה והאלמנה השחורה הביאו את לוקי למעצר על נושאת המטוסים של שילד, אך הם לא הצליחו למצוא את הטסרקט.

### הבריחה

ההוקאי (שהיה תחת השליטה של לוקי) תקף יחד עם חיילים נוספים את נושאת המטוסים, ושחרר את לוקי. במהלך הקרב פיצוץ פגע בברוס באנר, שהפך מיד להאלק והחל לאבד שליטה ולהרוס את המקום. לוקי ברח משם, בדרך הורג את פיל קולסון, שניסה לעצור אותו בעזרת תותח המשמיד הניסיוני. פיורי השתמש במוות של קולסון כמוטיבציה לנוקמים לשתף פעולה ביניהם, והם אכן התחילו לחשוב יחד כצוות. טוני סטארק הבין שלוקי הביא את הטסרקט למגדל סטארק (מכיוון שהוא צריך מקור אנרגיה ענק כדי לתפעל את השער שבנה) והנוקמים טסו לניו יורק.

### הקרב על ניו יורק

לוקי פתח בעזרת הטסרקט את השער הצ'יטארי החלו לפלוש לכדור הארץ בכמויות. הנוקמים נלחמו נגד הצ'יטארי בגבורה, והצליחו לבסוף לסגור את השער ולהציל את כדור הארץ. לוקי נלקח ע"י ת'ור למשפט באסגרד, ושאר חברי הנוקמים הלכו כל אחד לדרכם.

### נפילת שילד

אחרי שהתגלה שבתוך שילד התקיים ארגון הידרה, שילד פורקה וטוני סטארק לקח פיקוד על הנוקמים. הנוקמים החלו להילחם בהידרה, בעיקר כדי להשיג חזרה את השרביט של לוקי, שהתגלגל לידיהם בחלוף האירועים. הנוקמים הביסו את בסיסי הידרה בזה אחר זה, והשיגו את השרביט.

### יוזמת השלום

טוני סטארק הגיע למסקנה (בעקבות החוויה הטראומתית שחווה במהלך הקרב על ניו יורק) שיש צורך במערך הגנה כולל שיגן על כדור הארץ מפני פלישת החייזרים הבאה. לשם כך הוא החל לעבוד על יוזמת אולטרון - מליוני רובוטים שיגנו על כדור הארץ וישליטו חוק וסדר, כולם מחוברים ע"י אינטיליגנציה מלאכותית אחת. טוני השתמש בבינה המלאכותית שמצא על השרביט כדי ליצור את אולטרון - אך במקום ליצור רובוט שיגן על האנושות, אולטרון הגיע למסקנה שעדיף בהרבה פשוט להשמיד אותה. אולטרון ברח ממגדל הנוקמים עם השרביט, משאיר את הנוקמים המומים ומפולגים, מאשימים אחד את השני במצב שנוצר.

### יצירת וויז'ן

    אולטרון גייס לצידו את התאומים (וונדה ופייטרו מקסימוף) כדי להילחם בנוקמים, ובמקביל החל לדאוג לבנות לעצמו גוף חדש וחזק יותר - שיבטיח את הישרדותו. אולטרון בנה גוף העשוי כולו מויברניום, ומופעל ע"י אבן המחשבה, אותה חילץ מתוך השרביט. הנוקמים שיבשו את תוכניתו ולקחו ממנו את הגוף, וטוני ניסה שוב ליצור את אותו אולטרון על חלם. בסופו של דבר מתוך גוף זה נוצר וויז'ן.

### הקרב על סוקוביה

הנוקמים, יחד עם התאומים ווויז'ן נלחמו באולטרון בסוקוביה, והצליחו לבסוף למנוע ממנו להפוך את העיר למטאור ולמחוק איתו את החיים על פני כדור הארץ. אולטרון הובס, האלק נעלם ות'ור הלך חזרה לאסגרד. טוני שחש אשמה על כלל האירועים העביר את מושכות ההנהגה לקפטן אמריקה, שהחל לאמן בנוקמים חברי צוות חדשים (מכשפת השני, וויז'ן, ווארמאשין ופלקון).

### הסכמי סוקוביה

בעקבות אירועי הקרב על סוקוביה (וגם אירועים עדכניים יותר כמו המרדף הלא מוצלח אחרי קרוסבאונס) ממשלת ארצות הברית והאומות המאוחדות החליטו שיש להטיל פיקוח על הנוקמים - או לפרק את הארגון.

טוני סטארק וחלק מחברי הנוקמים תמכו ביוזמה, בעוד שקפטן אמריקה ואחרים התנגדו לה נחרצות. אותה החלטה (המכונה גם הסכמי סוקוביה) גרמה להוצאת מחצית מחברי הנוקמים מהארגון והגדרתם כפושעים, והובילה לקרב בין שני הקבוצות בשדה התעופה בברלין.

## הופעות ביקום הקולנועי

### סרטים

הנוקמים (2012)

הנוקמים עידן אולטרון (2015)

קפטן אמריקה מלחמת האזרחים (2016)

## הערות

כדי לראות את רשימת כל חברי הנוקמים לאורך השנים, לחצו על קטגורית חברי הנוקמים.